મૂળ કોટડાસાંગાણીના વાદીપરાના અને છેલ્લા 6 મહિનાથી રાજકોટના સંતકબીર રોડ ઉપર ત્રિવેણી સોસાયટીમાં રહેતા અને ઘરેથી જ ચાંદીનું મજૂરીકામ કરતા પ્રવીણભાઈ મોહનભાઇ માલકીયા નામના કોળી યુવાને બી ડિવિઝન પોલીસ સ્ટેશનમાં બે અજાણ્યા શખ્સો સામે નોંધાવેલી ફરિયાદમાં જણાવ્યું હતું કે ગત રાત્રે પોતે ઘરે કામ કરતા હોય ભૂખ લાગતા પોતે બારેક વાગ્યા આસપાસ ગ્રીનલેન્ડ ચોકડી પાસે નાસ્તો કરવા ગયા હતા બાઈક લઈને પરત આવતા હતા વાલ્મિકી આવાસના ક્વાટર પાસે ત્યારે એક્ટિવામાં આવતા બે શખ્સોએ પાછળથી બે વાર એક્ટિવા અથડાવ્યુ હતું અને સાઈડમાં ઉભો રે તેમ કહેતા પ્રવીણભાઈ ઉભા રહેતા બંને શખ્સોએ ગાળો ભાંડી, ઝઘડો કરી ઢીકાપાટુનો માર માર્યો હતો અને એક શખ્સે તમંચા જેવું હથિયાર કાઢી માથામાં ઊંધું મારી દીધું હતું જેથી લોહી નીકળવા લાગતા સામેથી એક ભાઈ વચ્ચે પડ્યા હતા આ તકે બંને શખ્સો મોબાઈલ લઈને જતા રહ્યા હતા ઘર નજીક જ બનાવ બન્યો હોય પત્નીને જાણ કરતા તેને હોસ્પિટલે લઇ ગયા હતા બાદમાં 15 મિનિટ પછી બંને હુમલાખોરો પરત આવ્યા હતા અને મને બચાવવા વચ્ચે પડેલા ભાઈને મારો ફોન આપીને જતા રહ્યા હતા આ અંગે પોલીસમાં ફરિયાદ કરતા પીએસઆઇ જે આર સરવૈયા સહિતના સ્ટાફે જરૂરી કાર્યવાહી હાથ ધરી છે પોલીસે સીસીટીવી પણ ચેક કર્યા છે પરંતુ રાતનું અંધારું હોવાથી કઈ સ્પષ્ટ દેખાતું નથી.